
VENDIM
Nr. 293, datë 21.5.2018

PËR KALIMIN E SË DREJTËS SË PRONËSISË MBI PARCELAT E OBJEKTEVE TË LEGALIZUARA DHE KOMPENSIMIN FINANCIAR TË PRONARËVE TË PASURIVE TË PALUAJTSHME QË PREKEN PREJ TYRE

Në mbështetje të nenit 100 të Kushtetutës, të nenit 17, të ligjit nr. 9482, datë 3.4.2006, “Për legalizimin, urbanizimin dhe integrimin e ndërtimeve pa leje”, të ndryshuar, të nenit 163, të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar, të nenit 10, të ligjit nr. 133/2015, “Për trajtimin e pronës dhe përfundimin e procesit të kompensimit të pronave”, si dhe të shkronjës “ç”, të nenit 4, të ligjit nr. 7980, datë 27.7.1995, “Për shitblerjen e trojeve”, të ndryshuar, me propozimin e ministrit të Drejtësisë, Këshilli i Ministrave

VENDOSI: 

1. Miratimin e kalimit të së drejtës së pronësisë në favor të subjekteve përfituese për 1078 (një mijë e shtatëdhjetë e tetë) parcela ndërtimore të objekteve të legalizuara dhe kompensimin financiar të pronarëve të pasurive të paluajtshme që preken prej tyre, sipas shtojcës që i bashkëlidhet këtij vendimi.
2. Numri i parcelave ndërtimore, për të cilat miratohet kalimi i pronësisë sipas qarqeve, është si më poshtë vijon:
a) Për qarkun Elbasan (ZVRPP Elbasan, Librazhd, Gramsh dhe Peqin), numri i parcelave ndërtimore është 416 (katërqind e gjashtëmbëdhjetë), me sipërfaqe të përgjithshme 113 337 (njëqind e trembëdhjetë mijë e treqind e tridhjetë e shtatë) m².
b) Për qarkun Berat (ZVRPP Berat, Skrapar dhe Kuçovë), numri i parcelave ndërtimore është 29 (njëzet e nëntë), me sipërfaqe të përgjithshme 6 210 (gjashtë mijë e dyqind e dhjetë) m².
c) Për qarkun Durrës (ZVRPP Durrës), numri i parcelave ndërtimore është 16 (gjashtëmbëdhjetë), me sipërfaqe të përgjithshme 7 317 (shtatë mijë e treqind e shtatëmbëdhjetë) m².
ç) 	Për qarkun Tiranë (ZVRPP Tiranë dhe Kavajë), numri i parcelave ndërtimore është 298 (dyqind e nëntëdhjetë e tetë), me sipërfaqe të përgjithshme 83 599 (tetëdhjetë e tre mijë e pesëqind e nëntëdhjetë e nëntë) m².
d) Për qarkun Korçë (ZVRPP Korçë dhe Pogradec), numri i parcelave ndërtimore është 20 (njëzet), me sipërfaqe të përgjithshme 5 488 (pesë mijë e katërqind e tetëdhjetë e tetë) m².
dh) 	Për qarkun Fier (ZVRPP Lushnjë dhe Fier), numri i parcelave ndërtimore është 101 (njëqind e një), me sipërfaqe të përgjithshme 27 300 (njëzet e shtatë mijë e treqind) m².
e) Për qarkun Vlorë (ZVRPP Vlorë dhe Sarandë), numri i parcelave ndërtimore është 39 (tetëdhjetë e nëntë), me sipërfaqe të përgjithshme 13 982 (trembëdhjetë mijë e nëntëqind e tetëdhjetë e dy) m².
ë) 	Për qarkun Shkodër (ZVRPP Shkodër), numri i parcelave ndërtimore është 28 (njëzet e tetë), me sipërfaqe të përgjithshme 6 623 (gjashtë mijë e gjashtëqind e njëzet e tre) m².
f) Për qarkun Gjirokastër (ZVRPP Gjirokastër, Tepelenë dhe Përmet), numri i parcelave ndërtimore është 85 (tetëdhjetë e pesë), me sipërfaqe të përgjithshme 18 413 (tetëmbëdhjetë mijë e katërqind e trembëdhjetë) m².
g) Për qarkun Dibër (ZVRPP Dibër), numri i parcelave ndërtimore është 46 (dyzet e gjashtë), me sipërfaqe të përgjithshme 1 1391 (njëmbëdhjetë mijë e treqind e nëntëdhjetë e një) m².
3. Masa e kompensimit financiar për pronarët e pasurive të paluajtshme, që preken nga ndërtimet e legalizuara, referuar kartelave të pasurive sipas ZVRPP-së, është 17 774,46 (shtatëmbëdhjetë mijë e shtatëqind e shtatëdhjetë e katër presje dyzet e gjashtë) m² dhe vlera totale e kompensimit financiar është 311 249 398,98 (treqind e njëmbëdhjetë milionë e dyqind e dyzet e nëntë mijë e treqind e nëntëdhjetë e tetë presje nëntëdhjetë e tetë) lekë.
4. Vlera e miratuar e kompensimit financiar për numrat rendorë dhe pasuritë e mëposhtme vihet në dispozicion nga Agjencia e Trajtimit të Pronave, sipas kushteve vijuese:
a) Për numrin rendor nr. 577, pasuria nr. 7/19, në zonën kadastrale 8 591 dhe për numrin rendor nr. 653, pasuria nr. 155/82, në zonën kadastrale 3550, pas miratimit nga kreditori të vënies në dispozicion të shumës, sipas pikës 12, të vendimit nr. 465, datë 22.6.2016, të Këshillit të Ministrave, “Për përcaktimin e procedurave dhe rregullave për kalimin e së drejtës së pronësisë mbi parcelën ndërtimore të objekteve informale”, të ndryshuar.
b) Për numrin rendor nr. 811, pasuria nr. 5/501, në zonën kadastrale 8190 dhe për numrin rendor nr. 819, pasuria nr. 2/28, në zonën kadastrale 8110, pas zgjidhjes në rrugë gjyqësore të shkakut të kufizimit, sipas pikës 15, të vendimit nr. 465, datë 22.6.2016, të Këshillit të Ministrave, “Për përcaktimin e procedurave dhe rregullave për kalimin e së drejtës së pronësisë mbi parcelën ndërtimore të objekteve informale”, të ndryshuar.
c) Për numrin rendor nr.612, pasuria nr.1/61, në zonën kadastrale 8180 dhe për numrin rendor nr.848, pasuria nr. 8/649, në zonën kadastrale 8222, pas zgjidhjes në rrugë gjyqësore të mosmarrëveshjes mbi të drejtat për këtë shumë (mes zotëruesve të titujve që krijonin mbivendosje), sipas  pikës 16, të vendimit nr.465, datë 22.6.2016, të Këshillit të Ministrave, “Për përcaktimin e procedurave dhe rregullave për kalimin e së drejtës së pronësisë mbi parcelën ndërtimore të objekteve informale”, të ndryshuar.
5. Zyrat vendore të regjistrimit të pasurive të paluajtshme Elbasan, Librazhd, Peqin, Dibër, Bulqizë, Durrës, Kavajë, Korçë, Krujë, Kukës, Has, Tropojë, Lezhë, Lushnjë, Fier, Berat, Kuçovë, Vlorë, Sarandë, Shkodër, Tiranë, Gjirokastër, Tepelenë dhe Përmet, të regjistrojë, brenda 5 (pesë) ditëve nga hyrja në fuqi e këtij vendimi, kalimin e së drejtës së pronësisë së parcelave ndërtimore dhe hipotekën ligjore mbi to, në përputhje me përcaktimet e pikave 15 e 16 të vendimit nr. 1095, datë 28.12.2015, të Këshillit të Ministrave, “Për përcaktimin e rregullave të bashkërendimit të punës, ndërmjet ALUIZNI-t dhe ZQRPP-së, si dhe të procedurave apo kufizimeve që zbatohen për efekt të regjistrimit të pasurive të legalizuara”.
6. Ngarkohen Ministria e Drejtësisë, Agjencia e Legalizimit, Urbanizimit dhe Integrimit të Zonave/ Ndërtimeve Informale, Agjencia e Trajtimit të Pronave, Zyra Qendrore e Regjistrimit të Pasurive të Paluajtshme dhe zyrat vendore të regjistrimit të pasurive të paluajtshme, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

